Document ID: /fineweb-2-swissfilter-quality_10-filterrobots/filtered/02823.jsonl.gz/88

U rujnu vjernici HKM Frauenfeld tradicionalno hodočaste Gospi u Rheinau. U baroknoj crkvi na otočiću rijeke Rajne okupe se vjernici iz svih dijelova misije, pa je to ujedno i Dan misije, dan misijskog zajedništva. Bilo je tako i ove godine, u nedjelju 13. rujna 2015., na jubilarnom desetom hodočašću okupilo se gotovo tisuću vjernika.
Voditelj misije fra Mika Stojić, ukazao je u svojoj propovijedi na važnost ovog hodočašća u jačanju zajedništva u misiji. U svečanoj povorci pri ulasku u crkvu i u prinosu darova sudjelovala su djeca u narodnim nošnjama. Misno slavlje je završilo blagoslovom s Presvetim oltarskim sakramentom.
Nakon mise druženje je nastavljeno u crkvenom dvorištu. Nije nedostajalo ni tradicionalnog graha i kolača, a odigrana je i tradicionalna partija boća. Prihodom od zajedničkog ručka i milostinje skupljeno je preko 5000 franaka. Ta će svota biti darovana za Dječju bolnicu u Gornjoj Bistri.
Dio atmosfere koja je vladala na ovom susretu možete doživjeti ako pogledate priloženu galeriju s fotografijama koje je snimio Marko Jurić.
{gallery}stories/foto/drustvo/misije/frauenfeld/rheinau_dan_misije_2015/{/gallery}